Ligger ikke lenger på fedmetoppen Bestill bøker fra: Haugen bok
Kanariøyene er ikke lenger den av de spanske regionene med flest fete og overvektige innbyggere og øyene ligger nå nede på sjetteplass på listen bak de spanske regionene Asturias, Galicia, Andalucía, Murcia og Aragon.
Kanariøyene har de siste tiårene vært den av de spanske regionene med flest fete og overvektige innbyggere. Men en ny undersøkelse som den spanske hjerteforeningen "La Sociedad Española de Cardiología" nylig har gjennomført i de spanske regionene viser at antall fete og overvektige innbyggere på øyene er på veg ned og Kanariøyene ligger nå nede på sjetteplass over regionene på den spanske fedmetoppen. Undersøkelsen har tatt for seg de som er regelrett fete og de som er overvektige og i presentasjonen nedenfor kommer tallene med de fete innbyggerne først, etterfulgt av antall innbyggere som er overvektige og tallene er i prosent i henhold til innbyggertallene. Her kan du sjekke listen:
Andalucía: 24,4 (fete) og 38,9 (overvektige)
Aragón: 23,7 og 36,6
Asturias: 25,7 og 41,1
Baleares: 10,5 og 32,2
Canarias: 20,1 og 40,0
Cantabria: 17,6 og 33,9
Castilla y León: 22,1 og 34,3
Castilla-La Mancha: 23,6 og 40,0
Cataluña: 15,5 og 39,8
Comunidad Valenciana: 19,8 og 36,8
Extremadura: 19,0 og 37,6
Galicia: 24,9 og 43,5
Madrid: 18,4 og 39,1
Murcia 23,9 og 41,5
Navarra 20,9 og 35,8
País Vasco 16,8 og 33,9
La Rioja 17,9 og 39,5
Og mens de fem regionene Asturias, Galicia, Andalucía, Murcia og Aragon topper fedmestatistikken, ligger Balearene på bunn med god margin. Hva som er årsaken til at Kanariøyene nå ligger nede på sjetteplass er noe usikkert. Men årsaken kan være de kanariske helsemyndighetene som de senere årene har kjørt flere opplysningskampanjer for å få innbyggerne til å endre kostholdet og spise mer frukt og grønt samt mer fisk og mindre fet mat og alkohol. Og så har man i kampanjene lagt vekt på viktigheten av mosjon og fysisk trening. Canariposten følger helsevesenet på Kanariøyene